Diari Oficial de la Generalitat Valenciana


Sumari del DOGV 3592, del 28-09-1999 (1999/8226)

DECRET 154/1999, de 17 de setembre, del Govern Valencià, pel qual aprova l'adscripció del centre privat d'ensenyaments superiors Centro de Gestión Comercial y Marketing (ESIC-Valencia) a la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/07/17/154/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8226


Data del document
:   17-07-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * empresa
    * màrqueting
    * universitat
    * ensenyament privat
    * legislació

DECRET 154/1999, de 17 de setembre, del Govern Valencià, pel qual aprova l'adscripció del centre privat d'ensenyaments superiors Centro de Gestión Comercial y Marketing (ESIC-Valencia) a la Universitat Miguel Hernández d'Elx. [1999/F8226]
  
La Universitat Miguel Hernández d'Elx ha sol·licitat l'autorització de l'adscripció del centre privat d'ensenyaments superiors Centro de Gestión Comercial y Marketing (ESIC-Valencia), propietat de la Congregación de Sacerdotes del Sagrado Corazón de Jesús Padres Reparadores.
  
La proposta ha sigut formulada pel Consell Econòmic de la Universitat Miguel Hernández d'Elx, i consta en l'expedient el preceptiu conveni d'adscripció i l'informe del Consell d'Universitats.
  
També ha conegut la proposta d'adscripció el Consell Interuniversitari de la Comunitat Valenciana.
  
Per això, d'acord amb l'article 58 de la Llei Orgànica 11/1983, de 25 d'agost, de Reforma Universitària, i amb l'article 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article primer
  
Autoritzar l'adscripció a la Universitat Miguel Hernández d'Elx del centre privat d'ensenyaments superiors Centro de Gestión Comercial y Marketing (ESIC-Valencia)?, situat a l'avinguda de Blasco Ibáñez, número 55, de València.
  
El dit centre impartirà els ensenyaments que conduiran a l'obtenció dels títols oficials de Llicenciat en Administració i Direcció d'Empreses i Llicenciat en Investigació i Tècniques de Mercat.
  
Article segon
  
El centre adscrit es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les seues pròpies normes d'organització i de funcionament, que s'ajustaran al que assenyala l'article 11.a) del Reial Decret 557/1991, de 12 d'abril.
  
Article tercer
  
La posada en funcionament dels ensenyaments que impartirà el centre adscrit al qual fa referència este decret l'autoritzarà el conseller de Cultura, Educació i Ciència, amb la comprovació prèvia que s'han complit els compromisos adquirits pel titular en l'expedient de referència i que el Govern ha homologat els títols oficials que expedirà el centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Facultar el conseller de Cultura, Educació i Ciència per dictar les disposicions necessàries per al compliment i l'execució del que disposa el present decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI